Lincura
Lincura (lat. Gentiana lutea) je ljekovita biljka koja raste u visinskim predjelima. Može se naći između 800 i 2500 metara nadmorske visine, po planinskim proplancima Bosne, Like, jugozapadne Srbije i Sandžaka. Raste i u alpskim predjelima Evrope.
Drugi nazivi: srčanik, gencijana, raven, trava od srdobolje.

Karakteristike lincure 
Lincura može da raste u hladnim planinskim krajevima i dobro podnosi mraz. Žuti cvijetovi se pojavljuju od jula do augusta. Raste i do 2 metra visine i ima  eliptične listove koji mogu biti dugi i do 30cm i široki oko 12cm. Gorki korijen lincure(Radix Gentianae) i tinktura lincure(tinctura Gentianae) su oficijelni i prema farmakopeji bivše Jugoslavije kao ljekoviti pripravci.. Korijen lincure je i zvanično priznat od nekoliko drugih svjetskih farmakopeja.

Hemijski sastav 
Ljekovita droga(korijen) sadrži gorke materije, glikozide: gencipikrin, amarogencin, pod uslovom da je ispravno osušen. U korijenu lincure se mogu naći i dva alkaloida, najviše gencianina. Sadrži i mnogo trisaharide: gencianoze i disaharida; genciobioze, masno ulje i pektin. Sadrži i mnoge mineralne soli. Korijen, mora da se suši po posebnome postupku, kako bi sačuvao visoku hemijske supstance i ljekovitu vrijednost.

Korištenje lincure u medicini 
U medicini lincura se koristi za: Insuficijenciju jetre, intelektualna premorenost i opšti umor, poboljšanje apetita, dispepsija, gastro-intestinalni problemi, anemičnost, tuberkuloza, dijareja(proljev), dizenterija i paraziti u crijevima. Lincura je jedan od najboljih ojačivača ljudskog imunog sisteama. Stimuliše jetru, žučnu kesicu i probavni sistem. Sredstvo je protiv groznice. Korjen djeluje protiv upalno, antiseptično, protiv parazitno.

Upotreba lincure u narodnoj medicini 
Skoro je identična primjeni u savremenoj medicini. Koristi interno za komplikacije i bolesti jetre, lošu probavu, stomačne infekcije, i anoreksiju. Čaj od lincure se preporučuje za malokrvnosto pošto podržava stvaranje bijelih i crvenih krvnih zrnaca.
Lincura i preparati od lincure ne bi trebali da se prepisuju pacjentima sa stomačnim i čirom dvanaestopalačnog crijeva.

Izvori

Dodatna literatura
 Dr. Jovan Tucakov, Lečenje biljem, Vulkan izdavaštvo, 2014.
 Dr. Enes Hasanagić, Ljekovito bilje i jetra, Svjetlost, Sarajevo, 1984. str.203
 Sadik Sadiković, Narodno zdravlje, Svjetlost, Sarajevo, 1980.

Vanjske poveznice 
Korištenje lincure za bolesti jetre
PFAF database Gentiana lutea
Lincura čaj

Ljekovito bilje
Gentianales